
PREDLOG RESOLUCIJE EVROPSKEGA PARLAMENTA

o stališču Sveta o predlogu spremembe proračuna št. Evropske unije 10/2010 za proračunsko leto 2010, oddelek III – Komisija

(0000/2010 – C7‑0000/2010 – 2010/2246(BUD))

Evropski parlament,

–
ob upoštevanju Pogodbe o delovanju Evropske unije, zlasti člena 314 te pogodbe, v povezavi s Pogodbo o ustanovitvi Evropske skupnosti za atomsko energijo, zlasti člena 106a te pogodbe,

–
ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
, zlasti členov 37 in 38 te uredbe,

–
ob upoštevanju splošnega proračuna Evropske unije za proračunsko leto 2010, kot je bil dokončno sprejet 17. decembra 2009
,

–
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
,

–
ob upoštevanju predloga spremembe proračuna Evropske unije št. 10/2010 za proračunsko leto 2010, ki ga je Komisija predložila 20. oktobra 2010 (KOM(2010)0598),

–
ob upoštevanju pisnega predloga spremembe št. 1 k predlogu spremembe proračuna št. 10 k splošnemu proračunu za leto 2010, ki ga je Komisija predložila 26. novembra 2010,

–
ob upoštevanju stališča Sveta o predlogu spremembe proračuna št. 10/2010, ki ga je Svet določil dne ... 2010 (0000/2010 – C7-0000/2010),
–
ob upoštevanju členov 75b in 75e poslovnika,

–
ob upoštevanju poročila Odbora za proračun (A7-0000/2010),
A.
ker predlog spremembe proračuna št. 10/2010 za splošni proračun za leto 2010 zajema naslednje elemente:

–
neto povečanje napovedi prihodkov (466 milijonov EUR) po reviziji napovedi lastnih sredstev in drugih prihodkov; 

–
zmanjšanje sredstev za plačila v proračunskih vrsticah za razdelke 1a, 1b, 2 in 4 (755,6 milijona EUR) po upoštevanju prerazporeditev, predlaganih v okviru tako imenovane skupne prerazporeditve, s katero se ponovno usklajujejo plačila med proračunskimi vrsticami, da bi upoštevali dosedanji napredek pri proračunskem izvrševanju; 

–
oblikovanje proračunske postavke 06 04 14 04 za financiranje projektov na področju energetske učinkovitosti in energije iz obnovljivih virov v okviru Evropskega načrta za oživitev gospodarstva in proračunske postavke 26 01 51 31 – prispevek EU za tako imenovane evropske šole "vrste 2", z zneskom 4,83 milijona EUR v sredstvih za prevzem obveznosti in sredstvih za plačila, potrebnih za leto 2010, ki so na voljo za prerazporeditev v okviru področja politike 26 – uprava Komisije;

–
zmanjšanje sredstev za prevzem obveznosti za 15 milijonov EUR za nekatere ukrepe v okviru razdelka 1a; 

–
zmanjšanje sredstev za prevzem obveznosti in sredstev za plačila za 330 milijonov EUR v okviru razdelka 2 v proračunskem členu 05 02 03 – Nadomestila za proizvode, ki niso zajeti v prilogi 1, in v proračunskem členu 05 02 12 – Mleko in mlečni izdelki, ter dodatno zmanjšanje za 28 milijonov EUR pri odobritvah za prevzem obveznosti in 5 milijonov EUR pri odobritvah plačil iz rezerve; 

B.
ker pisni predlog spremembe k predlogu spremembe proračuna št. 10/2010 razveljavlja zmanjšanje sredstev za prevzem obveznosti, predvidenih v razdelku 2 v zvezi s členom 05 02 12 "Mleko in mlečni izdelki" (- 280 milijonov EUR) in členom 05 02 03 "Nadomestila za proizvode, ki niso navedeni v prilogi 1" (- 50 milijonov EUR), zaradi potreb EKJS, ki so večje od prvotno pričakovanih, in možnosti prenosa namenskih prejemkov v letu 2011, ki so bili ustvarjeni, a niso bili porabljeni v letu 2010,

C.
ker je celoten vpliv na odhodke za leto 2010 zmanjšanje obveznosti za 43 milijonov EUR in plačil za 761 milijonov EUR, 

D.
ker je namen predloga spremembe proračuna št. 10/2010, kakor je bil spremenjen s pisnim predlogom spremembe št. 1, da se prilagoditev proračuna uradno vključi v proračun za leto 2010,

E.
ker bi takšna prilagoditev pomenila ustrezno zmanjšanje končnih prispevkov držav članic v evropski proračun in začasne dvanajstine v primeru, če ne bo dosežen dogovor do konca leta 2010, 

F.
ker na seji spravnega odbora 15. novembra 2010 ni bil dosežen sporazum, zlasti o morebitni uporabi dodatnih rezerv iz leta 2010, nastalih s predlogom spremembe proračuna št. 10/2010, da bi pokrili finančne potrebe projekta ITER v letih 2012 in 2013,

1.
se seznanja s predlogom spremembe proračuna št. 10/2010, kakor je bil spremenjen s pisnim predlogom spremembe št. 1;

2.
ugotavlja, da se spravni odbor iz člena 314 Pogodbe o delovanju Evropske unije ni dogovoril o nobenem skupnem besedilu; 

2.
[odobri/ zavrne/spremeni] stališče Sveta o predlogu spremembe proračuna št. 10/2010, kakor je bil spremenjen s pisnim predlogom spremembe št. 1, [nespremenjeno], in naroči svojemu predsedniku, naj izjavi, da je bila sprememba proračuna št. x/2010 [zavrnjena/dokončno sprejeta], ter poskrbi za njeno objavo v Uradnem listu Evropske unije;m
3.
naroča svojemu predsedniku, naj to resolucijo posreduje Svetu in Komisiji.

.

